
DR 31.7.2018                                                                    159                   

 
 Timbalan Yang di-Pertua  [Dato’ Mohd Rashid Hasnon]: Terima kasih Yang 
Berhormat Menteri Pendidikan.  

 Sekarang saya menjemput Yang Berhormat Menteri Perdagangan Dalam Negeri 
dan Hal Ehwal Pengguna untuk memberi jawapan. 

■2150 

9.50 mlm. 

Menteri Perdagangan Dalam Negeri dan Hal Ehwal Pengguna [Dato’ Saifuddin 
Nasution bin Ismail]: Bismillahi Rahmani Rahim. Assalamualaikum warahmatullahi 
wabarakatuh. Selamat petang... [Membaca doa dalam bahasa Arab] 

Tuan Yang di-Pertua, Ahli-ahli Yang Berhormat, saya mulakan dengan mengaturkan 
syukur ke hadrat Allah SWT kerana berpeluang untuk mengambil bahagian dalam sidang 
Parlimen kali ini dengan tugas yang sedikit berbeza. Dahulunya saya di sebelah sana cuma 
bertanya soalan, hari ini saya terpaksa menggulung soalan-soalan. Walau apa pun 
peranannya, saya percaya ia adalah untuk kebaikan bersama.  

Tuan Yang di-Pertua, seramai 20 orang rakan-rakan Ahli Yang Berhormat dari 
kedua-dua pihak telah mengambil bahagian membahaskan perkara yang berkaitan dengan 
kementerian ini. Daripada 20 orang itu, ia berlegar kepada 10 isu. Dalam masa yang dihadkan 
ini, saya cuba untuk memberikan jawapan atau maklum balas terhadap kesemua perkara.  

Tuan Yang di-Pertua, isu yang pertama ialah mengenai harga barang yang disebut 
sebagai tidak turun selepas daripada cukai GST disifarkan pada tanggal 1 Jun 2018. Hal ini 
dibangkitkan oleh rakan Ahli Yang Berhormat saya dari Bagan Datuk, Yang Berhormat Ayer 
Hitam, Yang Berhormat Kinabatangan, Yang Berhormat Setiawangsa, Yang Berhormat 
Rembau, Yang Berhormat Tumpat, Yang Berhormat Puncak Borneo dan Yang Berhormat 
Kampar. 

Tuan Yang di-Pertua, izinkan saya untuk memberikan jawapan berasaskan kepada- 
pertama, di sana ada satu petunjuk yang kita panggil sebagai indeks harga pengguna. Kalau 
kadar pengangguran kita ada kayu ukurnya, kadar tarikan pelaburan ada kayu ukurnya, jadi 
harga barang pun ada kayu ukurnya. Kayu ukurnya adalah melihat dari segi Indeks Harga 
Pengguna.  

Indeks Harga Pengguna ini dikeluarkan oleh Jabatan Perangkaan dan indeks inilah 
yang saya gunakan untuk memaklumkan bahawa dilihat dari ukuran harga barang turun atau 
tidak, kayu ukur Indeks Harga Pengguna ini memberikan angka bahawa ia berada pada tahap 
0.8 peratus setakat Jun 2018, berbanding dengan Januari pada tahun ini ia berada pada 2.7 
peratus, Februari pada 1.4 peratus, Mac pada 1.3 peratus, April pada 1.4 peratus, Mei pada 
1.8 peratus manakala 1 Jun, GST disifarkan, indeks harga pengguna turun menjadi 0.8 
peratus. Bacaan indeks ini bolehlah kita simpulkan bahawa ada berlaku penurunan pada 
harga barang.  

Ukuran yang kedua, Tuan Yang di-Pertua, ialah melalui tinjauan pemantauan harga 
yang dibuat oleh pegawai pemantau harga. 

Datuk Seri Haji Ahmad bin Haji Maslan [Pontian]: Boleh saya mencelah? 

Dato’ Saifuddin Nasution bin Ismail: Bagi saya habiskan ayat ini. Di kementerian 
ini Tuan Yang di-Pertua dan rakan-rakan Ahli Yang Berhormat, ada seramai 1,044 Pegawai 
Pemantau Harga. Nama jawatan itu pun “Pegawai Pemantau Harga”. Dia tidak buat kerja lain 
melainkan kerja dia ialah ziarah premis-premis perniagaan dan dia akan tengok harga-harga 
barangan. Harga yang dia tengok itu pada 417 items dan dia memberikan laporan mingguan, 
laporan harian juga, bahkan laporan bulanan. Daripada 417 barangan yang mereka teliti- 
mereka tinjau items itu ia ada dua kategori.  

Pertama, memang barangan itu sebelum ini pun tidak kena GST, selepas 1 Jun pun 
tidak kena GST juga.  

Kategori yang kedua adalah sebelum 1 Jun barang itu kena GST dan selepas 1 Jun 
ia GST sifar.  

 

 



Timbalan Yang di-Pertua [Dato' Mohd Rashid Hasnon]: Terima kasih Yang Berhormat Menteri Pendidikan. Sekarang saya menjemput Yang Berhormat Menteri Perdagangan Dalam Negeri dan Hal Ehwal Pengguna untuk memberi jawapan. #2150. 9.50 mlm. Menteri Perdagangan Dalam Negeri dan Hal Ehwal Pengguna [Dato' Saifuddin Nasution bin Ismail]: Bismillahi Rahmani Rahim. Assalamualaikum warahmatullahi wabarakatuh. Selamat petang... [Membaca doa dalam bahasa Arab]. Tuan Yang di-Pertua, Ahli-ahli Yang Berhormat, saya mulakan dengan mengaturkan syukur ke hadrat Allah SWT kerana berpeluang untuk mengambil bahagian dalam sidang Parlimen kali ini dengan tugas yang sedikit berbeza. Dahulunya saya di sebelah sana cuma bertanya soalan, hari ini saya terpaksa menggulung soalan-soalan. Walau apa pun peranannya, saya percaya ia adalah untuk kebaikan bersama. Tuan Yang di-Pertua, seramai 20 orang rakan-rakan Ahli Yang Berhormat dari kedua-dua pihak telah mengambil bahagian membahaskan perkara yang berkaitan dengan kementerian ini. Daripada 20 orang itu, ia berlegar kepada 10 isu. Dalam masa yang dihadkan ini, saya cuba untuk memberikan jawapan atau maklum balas terhadap kesemua perkara. Tuan Yang di-Pertua, isu yang pertama ialah mengenai harga barang yang disebut sebagai tidak turun selepas daripada cukai GST disifarkan pada tanggal 1 Jun 2018. Hal ini dibangkitkan oleh rakan Ahli Yang Berhormat saya dari Bagan Datuk, Yang Berhormat Ayer Hitam, Yang Berhormat Kinabatangan, Yang Berhormat Setiawangsa, Yang Berhormat Rembau, Yang Berhormat Tumpat, Yang Berhormat Puncak Borneo dan Yang Berhormat Kampar. Tuan Yang di-Pertua, izinkan saya untuk memberikan jawapan berasaskan kepada- pertama, di sana ada satu petunjuk yang kita panggil sebagai indeks harga pengguna. Kalau kadar pengangguran kita ada kayu ukurnya, kadar tarikan pelaburan ada kayu ukurnya, jadi harga barang pun ada kayu ukurnya. Kayu ukurnya adalah melihat dari segi Indeks Harga Pengguna. Indeks Harga Pengguna ini dikeluarkan oleh Jabatan Perangkaan dan indeks inilah yang saya gunakan untuk memaklumkan bahawa dilihat dari ukuran harga barang turun atau tidak, kayu ukur Indeks Harga Pengguna ini memberikan angka bahawa ia berada pada tahap 0.8 peratus setakat Jun 2018, berbanding dengan Januari pada tahun ini ia berada pada 2.7 peratus, Februari pada 1.4 peratus, Mac pada 1.3 peratus, April pada 1.4 peratus, Mei pada 1.8 peratus manakala 1 Jun, GST disifarkan, indeks harga pengguna turun menjadi 0.8 peratus. Bacaan indeks ini bolehlah kita simpulkan bahawa ada berlaku penurunan pada harga barang. Ukuran yang kedua, Tuan Yang di-Pertua, ialah melalui tinjauan pemantauan harga yang dibuat oleh pegawai pemantau harga. Datuk Seri Haji Ahmad bin Haji Maslan [Pontian]: Boleh saya mencelah?. Dato' Saifuddin Nasution bin Ismail: Bagi saya habiskan ayat ini. Di kementerian ini Tuan Yang di-Pertua dan rakan-rakan Ahli Yang Berhormat, ada seramai 1,044 Pegawai Pemantau Harga. Nama jawatan itu pun "Pegawai Pemantau Harga". Dia tidak buat kerja lain melainkan kerja dia ialah ziarah premis-premis perniagaan dan dia akan tengok harga-harga barangan. Harga yang dia tengok itu pada 417 items dan dia memberikan laporan mingguan, laporan harian juga, bahkan laporan bulanan. Daripada 417 barangan yang mereka teliti- mereka tinjau items itu ia ada dua kategori. Pertama, memang barangan itu sebelum ini pun tidak kena GST, selepas 1 Jun pun tidak kena GST juga. Kategori yang kedua adalah sebelum 1 Jun barang itu kena GST dan selepas 1 Jun ia GST sifar.